《送张殿读之南司成》
明代·孙继皋

几岁谈经傍日边，新恩仍许石头传。衣冠太学诸生候，礼乐中头圣主年。

幄帐春风花半拂，桥门夜月璧双圆。师臣讲席多同异，不似扬雄只儗玄。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。